ระเบียบศาลรัฐธรรมนูญว่าด้วยการแต่งตั้งผู้เชี่ยวชาญประจําประธานศาลรัฐธรรมนูญและตุลาการศาลรัฐธรรมนูญพ.ศ. 2551-------------------------------------------------------- โดยที่เป็นการสมควรปรับปรุงระเบียบคณะตุลาการรัฐธรรมนูญว่าด้วยการแต่งตั้งผู้เชี่ยวชาญประจําประธานคณะตุลาการรัฐธรรมนูญ รองประธานคณะตุลาการรัฐธรรมนูญ และตุลาการรัฐธรรมนูญ เพื่อให้การปฏิบัติภารกิจด้านการพิจารณาวินิจฉัยคดีและด้านวิชาการของประธานศาลรัฐธรรมนูญและตุลาการศาลรัฐธรรมนูญ เป็นไปอย่างเหมาะสมและมีประสิทธิภาพ อาศัยอํานาจตามความในมาตรา 213 วรรคสอง ของรัฐธรรมนูญแห่งราชอาณาจักรไทยพุทธศักราช 2550 และมาตรา 6 แห่งพระราชบัญญัติสํานักงานศาลรัฐธรรมนูญ พ.ศ. 2542คณะตุลาการศาลรัฐธรรมนูญจึงออกระเบียบไว้ ดังต่อไปนี้ข้อ ๑ ระเบียบนี้เรียกว่า "ระเบียบศาลรัฐธรรมนูญว่าด้วยการแต่งตั้งผู้เชี่ยวชาญประจําประธานศาลรัฐธรรมนูญและตุลาการศาลรัฐธรรมนูญ พ.ศ. 2551"ข้อ ๒ ระเบียบนี้ให้ใช้บังคับตั้งแต่วันที่ 28 พฤษภาคม พ.ศ. 2551 เป็นต้นไปข้อ ๓ ให้ยกเลิกระเบียบคณะตุลาการรัฐธรรมนูญว่าด้วยการแต่งตั้งผู้เชี่ยวชาญประจําประธานคณะตุลาการรัฐธรรมนูญ รองประธานคณะตุลาการรัฐธรรมนูญ และตุลาการรัฐธรรมนูญพ.ศ. 2549ข้อ ๔ ให้คณะตุลาการศาลรัฐธรรมนูญมีอํานาจตีความและวินิจฉัยปัญหาเกี่ยวกับการปฏิบัติตามระเบียบนี้ข้อ ๕ ในระเบียบนี้ "ผู้เชี่ยวชาญ" หมายความว่า ผู้เชี่ยวชาญประจําประธานศาลรัฐธรรมนูญ และผู้เชี่ยวชาญประจําตุลาการศาลรัฐธรรมนูญข้อ ๖ ให้ประธานศาลรัฐธรรมนูญพิจารณาแต่งตั้งผู้เชี่ยวชาญตามความประสงค์ของประธาน ศาลรัฐธรรมนูญและตุลาการศาลรัฐธรรมนูญ และมิให้ถือว่าตําแหน่งผู้เชี่ยวชาญมีฐานะเป็นลูกจ้างหรือเจ้าหน้าที่ของรัฐ ทั้งนี้ จํานวนอัตราและค่าตอบแทนเป็นรายเดือนของผู้เชี่ยวชาญให้เป็นไปตามที่กําหนดในบัญชีท้ายระเบียบนี้ข้อ ๗ ผู้เชี่ยวชาญต้องมีคุณสมบัติ ดังต่อไปนี้ (1) มีสัญชาติไทย (2) อายุไม่ต่ํากว่าสี่สิบปี (3) สําเร็จการศึกษาระดับสูงกว่าปริญญาตรีทางกฎหมาย รัฐศาสตร์ หรือรัฐประศาสนศาสตร์หรือสําเร็จการศึกษาระดับปริญญาตรีทางกฎหมาย รัฐศาสตร์ หรือรัฐประศาสนศาสตร์และมีคุณสมบัติพิเศษหรือประสบการณ์ตามที่ประธานศาลรัฐธรรมนูญหรือตุลาการศาลรัฐธรรมนูญเห็นสมควรแล้วแต่กรณี (4) ไม่เป็นข้าราชการหรือลูกจ้างตามกฎหมายว่าด้วยสํานักงานศาลรัฐธรรมนูญ และไม่เป็นผู้ดํารงตําแหน่งใดตําแหน่งหนึ่งที่ได้รับเงินเดือนหรือค่าตอบแทนเป็นรายเดือนจากงบประมาณที่ตั้งไว้ในสํานักงานศาลรัฐธรรมนูญตามระเบียบว่าด้วยการนั้น (5) เป็นผู้เลื่อมใสในการปกครองระบอบประชาธิปไตยอันมีพระมหากษัตริย์ทรงเป็นประมุขด้วยความบริสุทธิ์ใจ (6) ไม่เป็นกรรมการหรือเจ้าหน้าที่ในพรรคการเมือง (7) ไม่เป็นผู้ดํารงตําแหน่งทางการเมือง หรือสมาชิกสภาท้องถิ่น หรือผู้บริหารท้องถิ่น (8) ไม่เป็นผู้มีกายทุพพลภาพจนไม่สามารถปฏิบัติหน้าที่ได้ ไร้ความสามารถ หรือจิตฟั่นเฟือนไม่สมประกอบ (9) ไม่เป็นบุคคลล้มละลายซึ่งศาลยังไม่สั่งให้พ้นคดี หรือมีหนี้สินล้นพ้นตัว (10) ไม่เป็นผู้เคยต้องคําพิพากษาถึงที่สุดให้จําคุก เว้นแต่เป็นความผิดที่เกิดจากการกระทําโดยประมาท หรือความผิดลหุโทษ (11) ไม่เป็นผู้เคยถูกไล่ออก ปลดออก หรือให้ออกจากราชการ หน่วยงานของรัฐรัฐวิสาหกิจ หรือราชการส่วนท้องถิ่น เพราะทุจริตต่อหน้าที่ หรือถือว่ากระทําการทุจริตและประพฤติมิชอบในวงราชการข้อ ๘ ผู้เชี่ยวชาญต้องมีคุณสมบัติเฉพาะอย่างใดอย่างหนึ่ง ดังต่อไปนี้ (1) รับราชการหรือเคยรับราชการไม่ต่ํากว่าข้าราชการพลเรือนระดับ 9 หรือเทียบเท่า (2) เป็นหรือเคยเป็นผู้สอนวิชาในสาขานิติศาสตร์ รัฐศาสตร์ หรือรัฐประศาสนศาสตร์ในสถาบันอุดมศึกษา และดํารงตําแหน่งหรือเคยดํารงตําแหน่งไม่ต่ํากว่ารองศาสตราจารย์ หรือรองศาสตราจารย์พิเศษ (3) รับราชการหรือเคยรับราชการไม่ต่ํากว่าผู้พิพากษาหัวหน้าศาล หรืออัยการผู้เชี่ยวชาญพิเศษ (4) เป็นหรือเคยเป็นผู้ประกอบวิชาชีพทนายความ หรือประกอบอาชีพที่ต้องใช้ความรู้ทางกฎหมายอย่างอื่นไม่น้อยกว่ายี่สิบปีข้อ ๙ ผู้เชี่ยวชาญมีหน้าที่ดังนี้ (1) ศึกษาค้นคว้า เสนอข้อคิดเห็น ข้อกฎหมาย และข้อมูลทางด้านวิชาการและกฎหมายที่เกี่ยวกับการพิจารณาวินิจฉัยคําร้อง (2) ศึกษาวิเคราะห์และวิจัยเรื่องที่จะเป็นประโยชน์ต่อการปฏิบัติหน้าที่ของประธานศาลรัฐธรรมนูญ หรือตุลาการศาลรัฐธรรมนูญ (3) ปฏิบัติหน้าที่ตามที่ประธานศาลรัฐธรรมนูญ หรือตุลาการศาลรัฐธรรมนูญมอบหมายข้อ ๑๐ ผู้ได้รับการเสนอชื่อเพื่อแต่งตั้งเป็นผู้เชี่ยวชาญให้ยื่นแบบเสนอชื่อและใบรับรองพร้อมเอกสารหลักฐานต่อสํานักงานศาลรัฐธรรมนูญ ดังต่อไปนี้ (1) สําเนาทะเบียนบ้าน (2) สําเนาบัตรประจําตัวประชาชน หรือบัตรประจําตัวเจ้าหน้าที่ของรัฐ ถ้ามีการเปลี่ยนชื่อหรือนามสกุล ให้นําหลักฐานการเปลี่ยนชื่อหรือนามสกุลมาแสดงด้วย (3) หลักฐานการสําเร็จการศึกษา (4) รูปถ่ายหน้าตรงไม่สวมหมวกหรือแว่นตาสีดํา ขนาด 1 นิ้ว ซึ่งถ่ายมาแล้วไม่เกิน 6 เดือน จํานวน 4 รูป (5) ใบรับรองแพทย์มีอายุไม่เกิน 6 เดือน (6) หนังสือยินยอมจากหน่วยงานที่สังกัด ในกรณีที่เป็นข้าราชการ พนักงาน หรือลูกจ้างของหน่วยงานของรัฐ หรือรัฐวิสาหกิจ หรือราชการส่วนท้องถิ่น หรือเป็นเจ้าหน้าที่อื่นของรัฐให้เลขาธิการสํานักงานศาลรัฐธรรมนูญเป็นผู้ตรวจสอบคุณสมบัติของบุคคลที่จะได้รับการแต่งตั้งให้เป็นไปตามที่กําหนดในระเบียบนี้ข้อ ๑๑ ผู้เชี่ยวชาญพ้นจากตําแหน่งเมื่อ (1) ตาย (2) ลาออก (3) ขาดคุณสมบัติตามข้อ 7 หรือข้อ 8 (4) หน่วยงานที่สังกัดไม่ยินยอม (5) คณะตุลาการศาลรัฐธรรมนูญมีมติให้ออก (6) ประธานศาลรัฐธรรมนูญ หรือตุลาการศาลรัฐธรรมนูญ แล้วแต่กรณี เห็นควรให้พ้นจากตําแหน่ง (7) ประธานศาลรัฐธรรมนูญ หรือตุลาการศาลรัฐธรรมนูญพ้นจากตําแหน่ง แล้วแต่กรณีการพ้นจากตําแหน่งไม่ว่ากรณีใด ผู้เชี่ยวชาญไม่มีสิทธิเรียกร้องค่าตอบแทนหรือเงินอื่นใดจากสํานักงานศาลรัฐธรรมนูญข้อ ๑๒ ให้สํานักงานศาลรัฐธรรมนูญออกบัตรประจําตัวแก่ผู้เชี่ยวชาญเพื่อแสดงตน จัดทําและรักษาทะเบียนประวัติของผู้เชี่ยวชาญไว้เป็นหลักฐานบัตรประจําตัวตามวรรคหนึ่ง เป็นอันยกเลิกเมื่อมีกรณีตามข้อ 11ข้อ ๑๓ ผู้เชี่ยวชาญต้องปฏิบัติตามนโยบาย คําสั่ง กฎ ระเบียบ ข้อบังคับ และแบบธรรมเนียมของศาลรัฐธรรมนูญผู้มีอํานาจลงนาม - ประกาศ ณ วันที่ 26 มิถุนายน พ.ศ. 2551 ชัช ชลวร ประธานศาลรัฐธรรมนูญ